11. ΝΟΜΟΘΕΤ. ΔΙΑΤΑΓΜΑ υπ’ αριθ. 869 της 12/21 Απρ. 1971 (ΦΕΚ Α΄ 79) Περί επιβολής διοικητικών και ποινικών κυρώσεων κατά των κυρίων ή εκμεταλλευτών πρατηρίων διαθέσεως υγρών καυσίμων και λοιπών συναφών εγκαταστάσεων λειτουργουσών άνευ αδείας λειτουργίας ή κατά παράβασιν των όρων των κειμένων διατάξεων.  (Διόρθ. Ημαρτ. της 1-6-71 ΦΕΚ Α΄ 111).  «Άρθρ.1.-Εγκαταστάσεις πρατηρίων υγρών καυσίμων που προβλέπονται από την παρ. 1 άρθρ. 1 του Ν.Δ. 511/1970 (ΦΕΚ 91 Α΄), και τα προεδρικά δ/τα που εκδόθηκαν σε εκτέλεση της παρ. 2 του άρθρ. 1 του ν.δ/τος αυτού και λειτουργούν είτε χωρίς άδεια είτε, μετά τη λήξη της ισχύος της, υπό των ως άνω διατάξεων, προβλεπόμενης, άδειας λειτουργίας, είτε μετά από προσωρινή ή οριστική αφαίρεσή της, σφραγίζονται, μετά από προειδοποίηση ενός μηνός, κατόπιν αποφάσεων και με μέριμνα της αρμόδιας για τη χορήγηση της άδειας λειτουργίας υπηρεσίας Μεταφορών και Επικοινωνιών της Νομαρχιακής Αυτοδιοίκησης του τόπου, όπου βρίσκεται το πρατήριο. (Αντί για τη σελ. 264,0481(α)-264,090(β) Σελ. 264,0465 Τεύχος -Σελ.  Σε περίπτωση που παρίσταται ανάγκη, η επιτροπή μπορεί να καλεί για συνδρομή την οικεία αστυνομική αρχή. Με απόφαση του Υπουργού Μεταφορών και Επικοινωνιών καθορίζονται οι λεπτομέρειες για την εφαρμογή του παρόντος». Το άρθρ. 1 αντικαταστάθηκε ως άνω από την παρ. 2 άρθρ. 3 Νόμ. 2465/21-26 Φεβρ. 1997 (ΦΕΚ Α΄ 28), κατωτ. αριθ. 25. Εξεδόθη η υπ’ αριθ. ΣΤ/18210 της 27 Απρ./11 Μαΐου 1971 (ΦΕΚ Β΄ 344) αποφ. Υπ. Δημ. Τάξεως και Συγκοινωνιών, περί καθορισμού της διαδικασίας και του τρόπου σφραγίσεως των εγκαταστάσεων παροχής υγρών καυσίμων, τροποποιηθείσα δια της υπ’ αριθ. ΣΤ/41232 της 3/12 Νοεμ. 1971 (ΦΕΚ Β΄ 907) ομοίας. Άρθρ.2.-1.Οι κύριοι ή εκμεταλλευταί των εν τω προηγουμένω άρθρω εγκαταστάσεων λειτουργουσών είτε άνευ αδείας είτε μετά την λήξιν της υπό των κειμένων διατάξεων προβλεπομένης αδείας λειτουργίας είτε μετά προσωρινήν ή οριστικήν αφαίρεσιν ταύτης ως και κατά παράβασιν των υπό τούτων προβλεπομένων όρων λειτουργίας αυτών, διώκονται και τιμωρούνται κατά το άρθρ. 458 του Ποινικού Κώδικος. «2.Όσοι εκ προθέσεως διαρρηγνύουν ή βλάπτουν σφραγίδα που τίθεται από την αρμόδια αρχή κατά τα οριζόμενα από το άρθρ. 1 του παρόντος, όσοι με οποιονδήποτε τρόπο ματαιώνουν τη σφράγιση αυτή, καθώς και όσοι με οποιονδήποτε τρόπο θέτουν σε λειτουργία τέτοια εγκατάσταση μετά τη σφράγισή της, τιμωρούνται με τις ποινές του άρθρ. 178 του Ποινικού Κώδικα». Η παρ. 2, αντικαταστάθηκε ως άνω από την παρ. 3 άρθρ. 3 Νόμ. 2465/21-26 Φεβρ. 1997, (ΦΕΚ Α΄ 28), κατωτ. αριθ. 25. Άρθρ.3.-Μέτοχοι του υπό του Α.Ν. 1606/1939 συσταθέντος Ταμείου Προνοίας και Κοινής Διανομής πωλητών βενζίνης, κύριοι ή εκμεταλλευταί εν γένει εγκαταστάσεων, παρανόμως λειτουργουσών κατά τας διατάξεις του παρόντος, στερούνται του δικαιώματος απολήψεως των υπό του νόμου τούτου προβλεπομένων παροχών. Παροχαί καταβληθείσαι τυχόν υπό του Ταμείου εις τους ως άνω μετόχους κατά παράβασιν της παρούσης διατάξεως αναζητούνται υποχρεωτικώς παρ’ αυτών υπό του Ταμείου ως αχρεωστήτως καταβληθείσαι. Σελ. 264,0466 Τεύχος -Σελ.  Υπάλληλοι του Ταμείου εντελλόμενοι την ως άνω πληρωμήν εις μετόχους, εμπίπτοντας εις τας διατάξεις του παρόντος, τιμωρούνται πειθαρχικώς, εφ’ όσον αποδειχθή ευθύνη τούτων εν τη εκτελέσει της υπηρεσίας των. Τα του τρόπου ενημερώσεως του Ταμείου Προνοίας και Κοινής Διανομής Πωλητών βενζίνης περί των σφραγισθεισών κατά το άρθρ. 1 του παρόντος εγκαταστάσεων ως και πάσα ετέρα λεπτομέρεια εφαρμογής του παρόντος καθορίζονται δι’ αποφάσεως του Υπουργού Συγκοινωνιών. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Δια της υπ’ αριθ. ΣΤ-18163 της 26 Απρ./19 Μαΐου 1971 (ΦΕΚ Β΄ 368) αποφ. Υπ. Συγκοινωνιών ωρίσθη όπως πάσα σφράγισις αφορώσα εις την σφράγισιν των εν άρθρ. 1 Ν.Δ. 869/71 αναφερομένων εγκαταστάσεων, κειμένων εντός της περιοχής ένθα η ασφαλιστική αρμοδιότης του Ταμείου Προνοίας και κοινής διανομής πωλητών Βενζίνης Α.Π.Π. κοινοποιείται επί αποδείξει και εις το Ταμείον τούτο. (Βλ. σχετικήν προς το Ταμείον νομοθεσίαν εν τόμ. 39Δ σελ. 1391). 21.Ε.κ.11 Πρατήρια Υγρών Καυσίμων 